Die erediens - www.bybelkennis.co.za
by Coen Slabber · Published 26/01/2015 · Updated 28/12/2014
It is easier to change the nature of plutonium than man’s evil spirit – Albert Einstein
Min van ons het nog ‘n sin van wonder oor wat besig is om te gebeur as ons ‘n erediens bywoon. God het hulpelose, geharde sondaars in uitgesproke aanbidders verander. In die boek Sefanja kry ons ‘n stel voorskriflense om na die heerlikheid van korporatiewe aanbidding te kyk. Hy stel die donkerte en boosheid van die mens se opstand teen God bloot. Hy skryf egter ook oor hoe God harde harte verander. God neem monde wat eers met Hom gespot het en vul hulle met verwondering en lof.
Wat vergiftig ons lof aan God?
Ek gaan ‘n einde maak aan alles op aarde, sê die Here … Ek gaan my hand uitsteek teen Juda en teen al die inwoners van Jerusalem … dié wat die rug vir die Here draai, na sy wil nie vra nie en Hom nie raadpleeg nie (Sefanja 1:2, 4, 6). Hoekom is God so kwaad? Sefanja gee vir ons drie antwoorde:
Trots: Hy is ongehoorsaam en wil hom nie laat teregwys nie, hy vertrou nie die Here nie en dien nie sy God nie (3:2).
Selftevredenheid: Daardie tyd sal Ek Jerusalem met lampe deursoek en die mense straf wat in hulle selftevredenheid dink: die Here doen nie goed of kwaad nie (1:12).
‘n Obsessie met en afhanklikheid van die dinge van die wêreld: Nog hulle silwer nog hulle goud sal hulle kan red op die dag wanneer die toorn van die Here losbreek (1:18).
Geld dit nie nog steeds vir die kerk van vandag nie.
God se spraakles
God sien die wêreld vol sonde: trots, selftevrede en ‘n obsessie met materiële dinge. Hulle is doodtevrede sonder Hom. Maar Hy het sy oog op ‘n paar mense. Hy gaan hulle verlos, die opstand uit hulle hande ruk en vir hulle ‘n nuwe boodskap gee:
Ek sal die volke verander, hulle lippe rein maak, sodat hulle almal My sal aanroep en soos een man My sal dien (3:9).
Wanneer God se kinders met vol harte hulle stemme in afhanklikheid, vreugde en aanbidding verhef, ondervind ons iets besonders. Ons wat God gehaat het, wat geld en onsself bo Hom verkies het – leef nou vir Hom en verheerlik ons in sy teenwoordigheid.
Vreugde in God; vreugde vir God
Aanbidding is ‘n wonder – ‘n nuwe hart met ‘n ewige en heerlike doel.
Sing, Sion! Juig, Israel! Wees met alles wat jy is, vrolik en bly, Jerusalem! Die Here het ‘n einde gemaak aan jou straf, Hy het jou vyande laat padgee. Die Koning van Israel, die Here, is by jou; jy hoef geen ramp meer te vrees nie (3:14 – 15).
Die vreugde om God as die Een wat altyd liefhet en teenwoordig is, te ken, bevredig die diepste verlange van ons siel. As jy hierdie God ontmoet en Hom beter en beter leer ken, sal jou hart van vreugde sing. Verbasend is dat die Een wat voor jou, bo jou en agter jou gaan, gaan in vreugde:
Die Here jou God is by jou, Hy, die krygsman wat red. Hy is vol vreugde oor jou, Hy is stil-tevrede in sy liefde. Hy jubel en juig oor jou (3:17).
As jy in die erediens instap hierdie naweek – veral as jy God se goedheid besing – weet dat Hy ook vol vreugde oor jou is. In aanbidding beleef ons ‘n droom wat waar geword het.
Die goeie nuus van Jesus is noodsaaklik